DĖL ŠILALĖS RAJONO SAVIVALDYBĖS ADMINISTRACIJOS ŠILALĖS MIESTO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI 2018 METAIS

2018 m. spalio 5 d. Nr. DĮV-1110

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės tarybos 2017 m. birželio 22 d. sprendimu Nr. T1-170 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 25 ir 27 punktais, atsižvelgdamas į Šilalės miesto seniūnijos išplėstinės seniūnaičių sueigos 2018 m. rugsėjo 27 d. protokolą Nr. 08-9-(1.5):

1. S k i r i u :
   1. Anoniminių alkoholikų grupei „Vilties galia“ 600,00 Eur projekto „Socialinė veikla, skirta socialiai pažeidžiamiems bendruomenės nariams ir (ar) grupėms“ įgyvendinimui, socialinei veiklai, skirtai socialiai pažeidžiamiems bendruomenės nariams ir (ar) grupėms (susitikimų su asmenimis, turinčiais problemų dėl alkoholio vartojimo organizavimas, pagalbos (psichologinės) priklausomiems asmenims bei jų šeimos nariams suteikimas, bendradarbiavimas su įvairiomis įstaigomis, dalyvavimas renginiuose ir informacijos teikimas apie alkoholio žalą ir jo pasekmes), maitinimo išlaidoms apmokėti ir degalams pirkti 2018 m. IV ketvirtyje);
   2. Lietuvos politinių kalinių ir tremtinių sąjungos Šilalės filialui 967,00 Eur projekto „LPKTS Šilalės filialo bendruomeniškumo stiprinimas“ įgyvendinimui, socialinei veiklai, skirtai socialiai pažeidžiamiems bendruomenės nariams ir (ar) grupėms (Šilalės filialo narių lankymui, bendravimui ir tarpininkavimui, atstovavimui institucijose, renginių, atmintinų valstybinių dienų ir švenčių paminėjimo organizavimui), maitinimo paslaugai apmokėti ir prekėms pirkti 2018 m. IV ketvirtyje);
   3. Šilalės rajono visuomeninių jaunimo organizacijų sąjungai „Apskritasis stalas“ (toliau – „AS“) 800,00 Eur projekto „Šilalės jaunimo asociacijos „Apskritasis stalas“ naujų narių pritraukimas, jų integracija ir organizacijų vienijimas“ įgyvendinimui, vaikų ir jaunų žmonių (14–29 metų) laisvalaikio užimtumo veiklų organizavimui (mokymo, maitinimo, transporto paslaugoms apmokėti, edukacinės veiklos ir atributikos pirkimo išlaidoms apmokėti 2018 m. IV ketvirtyje).
2. P a v e d u šio įsakymo 1.1–1.3 papunkčiuose nurodytų asociacijų pirmininkams ne vėliau kaip per 30 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt/veikla/seniunijos/silales](http://www.silale.lt/veikla/seniunijos/silales)miesto ir Šilalės miesto seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Raimundas Vaitiekus